ડૉક્ટરે તપાસ કરી તો ખબર પડી કે બાપ-દીકરીના શરીરમાં નોવિચોક નામે ઝેર છે. ઝેર નોવિચોક નર્વ એજન્ટ છે એટલે કે જ્ઞાનતંતુને અસર કરે છે. સર્ગેઈ-યુલિયાના શરીરમાંથી આ ઝેર મળી આવ્યું તેનો સ્પષ્ટ અર્થ એમ થતો હતો કે રશિયાના સત્તાધીશોએ જૂનો ખાર રાખીને બાપ-દીકરીને ઝેર આપી મારી નાખવાનો પ્રયાસ કર્યો હતો. આ ઝેર સરકારી કબજામાં જ હોય, એટલે બીજા કોઈએ સર્ગેઈ-યુલિયાને ઝેર આપ્યું હોય એમ માની ન શકાય.. બ્રિટને આ મુદ્દો ગંભીરતાથી લીધો. બ્રિટિશ વડાં પ્રધાન થેરેસા મેએ સંસદમાં જ રશિયાના પ્રમુખ પુતિન પર આક્ષેપ મૂકીને તેમના ઇશારે ઝેર અપાયાનું એલાન કર્યું. રશિયાએ ઝેર આપવામાં પોતાનો હાથ છે એ સાબિત ન થાય એટલા માટે ઝેરનો ડોઝ મોસ્કોને બદલે લંડનમાં અપાવ્યો હતો.